Κάρλος Κορμπεράν

Ο Κάρλος Κορμπεράν Βαγιέτ (ισπανικά: Carlos Corberán Vallet, 7 Απριλίου 1983, Τσέστε) είναι Ισπανός πρώην ποδοσφαιριστής, ο οποίος αγωνιζόταν ως τερματοφύλακας και νυν προπονητής ποδοσφαίρου. Είναι ο τωρινός προπονητής της Γουέστ Μπρόμιτς Άλμπιον.

 Σταδιοδρομία ως ποδοσφαιριστής 
Γεννημένος στο Τσέστε, κοινότητα της Βαλένθια, ο Κομπρεάν άρχισε την ποδοσφαιρική του καριέρα σε νεαρή ηλικία στη Βαλένθια ΚΦ Μεστάγια, την εφεδρική ομάδα της Βαλένθια. Μετά την προσωρινή ποδοσφαιρική πορεία στη δεύτερη ομάδα και αφού δεν έπαιξε υψηλότερα από την Τερθέρα Ντιβισιόν, αποφάσισε να αποσυρθεί από το ποδόσφαιρο για να συνεχίσει την καριέρα του ως προπονητής, σε ηλικία 23 ετών.

 Σταδιοδρομία ως προπονητής 
Μετά την απόσυρση του από το ποδόσφαιρο, ο Κορμπρεάν άρχισε να εργάζεται στη δεύτερη και τρίτη ομάδα της Βιγιαρεάλ, ως προπονητής φυσικής κατάστασης. Το 2011, μετά τον διορισμό του Τζουαν Κάρλος Αμίγκο στην πρώτη ομάδα, τελικά ορίστηκε προπονητής φυσικής κατάστασης της βασικής ομάδας.

Τον Φεβρουάριο του 2012, ο Κορμπεράν υπέγραψε για τη σαουδική Αλ Ιττιχάντ μαζί με τον προπονητή Ραούλ Κανέντα μετά τη σύσταση του Πεπ Γκουαρδιόλα για τον Κορμπεράν στην αραβική ομάδα. Σ σύλλογο ήταν προπονητής φυσικής κατάστασης και βοήθησε να φτάσει η ομάδα στους ημιτελικούς του Ασιατικού Τσάμπιονς Λιγκ.

Τον Ιούλιο του 2013, ο Κορμπρεάν διορίστηκε προπονητής της ΑΝ Αλκορκόν Β, την αναπληρωματική ομάδα της ΑΝ Αλκορκόν, αλλά παραιτήθηκε και στη συνέχεια αντικαταστάθηκε από τον Χοσέ Μαρία Μάρκο τον επόμενο Ιανουάριο. Το 2014, εντάχθηκε στην Αλ Νασρ και διορίστηκε βοηθός του τότε προπονητή Κανέντα. Ήταν δευτεραθλητές στο Σούπερ Καπ Σαουδικής Αραβίας και έφτασαν στη φάση των ομίλων στο Ασιατικού Τσάμπιονς Λίγκ και ήταν επίσης φιναλίστ στο Κύπελλο.

 Δόξα Κατωκοπιάς 
Στις 29 Νοεμβρίου 2016, ο Κορμπρεάν διορίστηκε για πρώτη φορά ως πρώτος προπονητής, στη Δόξα Κατωκοπιάς. Στις 24 Ιανουαρίου 2017, ακριβώς δύο μήνες μετά, απολύθηκε.

 Ερμής Αραδίππου
Στις 30 Ιανουαρίου 2017, ο Κορμπρεάν παρέμεινε στην Κύπρο, αυτήν τη φορά ως νέος προπονητής του Ερμή Αραδίππου, καθώς αντικατέστησε τον Νίκο Παναγιώτου όπου βρισκόταν και αυτή στην Κυπριακή κορυφαία κατηγορία, όπου τους βοήθησε να τερματίσουν στην έβδομη θέση του Κυπριακού Πρωταθλήματος.

 Ληντς Γιουνάιτεντ Α και Κ23 
Στις 21 Ιουνίου 2017, ο Κορμπεράν ανακοινώθηκε ως ο νέος προπονητής της Λίντς Γιουνάιτεντ κάτω των 23 ετών, αντικαθιστώντας τον Τζέισον Μπλαντ που αποχώρησε.

Μετά τον διορισμό του νέου προπονητή Μαρσέλο Μπιέλσα τον Ιούνιο του 2018, ο Κορμπρεάν προσλήφθηκε ως προπονητής της πρώτης ομάδας, καθώς και συνέχισε τον ρόλο του ως επικεφαλής προπονητής της Κ23.Τον Οκτώβριο του 2018, ο Κορμπρεάν χαρακτηρίστηκε ως «πολύ ταλαντούχος» από τον Μπιέλσα, με τον Μπιέλσα να δηλώνει ότι εκτιμά τη γνώμη του Κορμπρεάν «περισσότερο από τη δική του».

Η ομάδα του Κορμπρεάν κέρδισε τη σεζόν PDL Northern League 2018–19 κερδίζοντας το πρωτάθλημα και στη συνέχεια έγινε η εθνική Πρωταθλήτρια νικώντας την Μπέρμιγχαμ Σίτι στον τελικό.

Τον Ιούνιο του 2019, αναφέρθηκε ότι στον Κορμπεράν θα του προσφερόταν η θέση του προπονητή στην ισπανική Κουλτούλαρ Νεολνέσα, αλλά αποφάσισε να μείνει στη Λιντς.

Μετά την παύση της σεζόν του αγγλικού επαγγελματικού ποδοσφαίρου τον Μάρτιο του 2020 λόγω του αντίκτυπου της πανδημίας COVID-19 στο ποδόσφαιρο, η σεζόν επαναλήφθηκε τον Ιούνιο, όπου ο Κορμπρεάν ήταν μέρος της προπονητικής ομάδας του Μαρσέλο Βίελσα στο διπλό του ρόλο ως προπονητής 1ης ομάδας και ο επικεφαλής προπονητής της ομάδας Κ23. Η Λιντς κέρδισε την άνοδο στην Πρέμιερ Λιγκ και έγινε επίσης Πρωταθλήτρια της Β Κατηγορίας Αγγλίας για τη σεζόν 2019-20, τον Ιούλιο μετά την επιτυχή επανέναρξη της σεζόν.

 Χάντερσφιλντ Τάουν 
Τον Ιούλιο του 2020, προσφέρθηκε στον Κορμπεράν η θέση του προπονητή στη Χάντερσφιλντ Τάουν, την οποία αποδέχτηκε και ο διορισμός του επιβεβαιώθηκε στις 23 Ιουλίου. Ο Κορμπεράν έχασε τον εναρκτήριο αγώνα της σεζόν 2021–22 λόγω θετικού τεστ για τον COVID-19, αλλά ήταν ακόμα υπεύθυνος για τις υποθέσεις της πρώτης ομάδας από το σπίτι του. Η σεζόν 2021–22 είδε τη Χάντερσφιλντ να τερματίζει στην τρίτη θέση. Μετά την εκτός έδρας ισοπαλία του πρώτου αγώνα των ημιτελικών των πλέι-οφ με 1–1, μια εντός έδρας νίκη με 1–0 είδε τους Τέριερς να κερδίζουν τη Λούτον Τάουν και να προκρίνονται στον τελικό εναντίον της Νότιγχαμ Φόρεστ στο Στάδιο Γουέμπλεϊ. Ο αγώνας κρίθηκε με αυτογκόλ στο τέλος του ημιχρόνου, ωστόσο ο αγώνας είχε διαμάχη με δύο ενστάσεις για πέναλτι για τη Χάντερσφιλντ οι οποίες απορρίφθηκαν, με τον Κορμπεράν να αμφισβητεί τον σκοπό του VAR μετά τον αγώνα. 

Στις 7 Ιουλίου 2022, μετά την αποτυχημένη προσπάθεια για την άνοδο της ομάδας στην Πρέμιερ Λιγκ, ο Κορμπεράν παραιτήθηκε από τη Χάντερσφιλντ.

 Ολυμπιακός Πειραιώς
Την 1η Αυγούστου 2022, ο Κορμπεράν εντάχθηκε στον Ολυμπιακό ως προπονητής του συλλόγου, διαδεχόμενος τον Πέδρο Μαρτίνς, όπου στις 18 Σεπτεμβρίου απολύθηκε λόγω κακών αποτελεσμάτων.
Γουέστ Μπρόμιτς Άλμπιον
Στις 25 Οκτωβρίου 2022, ο Κορμπεράν επέστρεψε στην Τσάμπιονσιπ ως προπονητής της Γουέστ Μπρόμιτς Άλμπιον, με συμβόλαιο δυόμισι ετών.

 Τίτλοι 
 Ως προπονητής 
Λιντς Γιουνάιτεντ Κ23
Πρωτάθλημα Νέων Νότιας Αγγλίας: 2018–19
Πρωτάθλημα Επαγγελματικής Ανάπτυξης Νέων Αγγλίας: 2018–19
Ατομικά
 Χάντερσφιλντ Τάουν 
Φούτμπολ Λιγκ Τσάμπιονσιπ: Προπονητής του Μήνα: Φεβρουάριος 2022

Στατιστικά

+ Στατιστικά Προπονητή σε συλλόγους	ΟμάδαΧώραΑπόΜέχριΡεκόρ Δόξα Κατωκοπιάς  29 Νοεμβρίου 2016 24 Ιανουαρίου 2017— Ερμής Αραδίππου  30 Ιανουαρίου 2017 31 Μαίου 2017— Χάντερσφιλντ Τάουν  23 Ιουλίου 2020 7 Ιουλίου 2022 Ολυμπιακός Πειραιώς  1 Αυγούστου 2022 18 Σεπτεμβρίου 2022Συνολικά Στατιστικά —

 Παραπομπές 

Κατηγορία:Ισπανοί ποδοσφαιριστές
Κατηγορία:Βαλενθιανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Τερθέρα Ντιβιζιόν
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ερμή Αραδίππου
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές ποδοσφαίρου Δόξας Κατωκοπιάς
Κατηγορία:Προπονητές ποδοσφαίρου Χάντερσφιλντ Τάουν
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Γουέστ Μπρόμιτς Άλμπιον